《除夜过延平书所见》
宋代·陈藻

东家儿妇试新衣，西家残织方下机。
东家宰牲嫌不肥，西家呼儿去采薇。
欲掩不掩留半扉，等彼良人心依依。
小儿出门看落晖，平章去时霜未晞。
须臾忽见扁舟飞，双桨{扌畫}破清涟漪。
抖数裙儿牵儿上钓矶，手掩蓬鬓渐觉面生辉。
遽呼良人可来迟，税苗更管中限违，
且买豚肩膀连夜归。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。